आह क्‍या दिन थे वे भी, जब लड़ाई और मोहब्‍बत अक्‍सर हसीन लोग मोहल्‍ला छोड़कर किया करते थे। मगर समय बदला और इतनी तेजी से बदला कि आजकल लड़ाई और मोहब्‍बत के हालात मोहल्‍ला पड़ोस से ही जन्‍म लेने लगे हैं। बाइबल के अनुसार अच्‍छा पड़ोसी मिलना बहुत मुश्‍किल है, मगर इस इक्‍कीसवीं सदी में तो मोहल्‍लादारी ही करीब-करीब खत्‍म हो रही है। कही कोई छोटा-मोटा टुकड़ा दीखता भी है तो जात-पांत, भाई-भतीजावाद या राजनीति उस मोहल्‍ले की आपसी सामंजस्‍यता की छीछालेदार कर देती है। बड़े शहरों से तो मोहल्‍लेदारी कभी की विदा ले चुकी है, मगर अब कस्‍बों में भी मोहल्‍लेदारी और मोहल्‍लेदारों को दिन दहाड़े चिराग लेकर ढूंढ़ना पड़ता है।